paragraph_text: Glazbene manifestacije mogu biti jednokratne, ili se ponavljati u određenim razmacima, npr. jednom ili dvaput godišnje, jednom u dvije godine i sl. Priređuju se u javnim prostorima (gradski trgovi i drugi otvoreni prostori, javne plaže, javne zgrade), koncertnim dvoranama, kazalištima, školama, crkvama, ali i sportskim dvoranama, turističkim objektima i sl. Neke manifestacije čine samostalni glazbeni nastupi koji se pod zajedničkim imenom odvijaju u programom definiranim terminima (svakoga dana, jednom tjedno i sl.) Primjeri: Glazbene večeri u Sv. Donatu, Jazz is Back u Grožnjanu.